Grand-Slam-Turnéier
E Grand-Slam-Turnéier ass dee gréissten Turnéier am Tennis dee gespillt gëtt. E gëtt véiermol am Joer a verschiddene Stied gespillt.

Déi véier Turnéier, d'Australian Open, d'French Open, d'Wimbledon Championships an d'US Open, sinn och déi nom Präisgeld an no de Weltranglëschtepunkten, nieft de Masters, déi am héchsten dotéiert Turnéier vum Joer.

All Grand-Slam-Turnéier gëtt am Verlaf vun zwou Wochen am K.O.-System all Kéier fir Männer a fir Fraen, am Eenzel, Duebel a Mixed, ausgedroen.

Grand-Slam-Gewënner 
De Grand Slam ze gewannen ass fir en Tennisspiller dee gréissten Erfolleg deen en maache kann. 
An den Eenzel-Turnéier ass dëst bis elo eréischt fënnef verschiddene Spiller gelongen. Am Duebel sinn d'Gewënn nach méi rar. Enger Fra ass et bis elo gelongen e Golden Slam ze gewannen.

En eenzel Spiller oder zwee Spiller am Duebel déi déi véier Turnéier an engem Joer gewannen hunn de Grand-Slam-Tournoi gewonnen. Wa se véier Turnéier hannerenee gewannen awer net am selwechte Joer hu si en Non-Calendar Year Grand Slam gewonnen. Wann e Spiller déi véier Turnéier am Laf vu senger Carrière gewënnt, nennt een dat en Career Grand Slam. Wann e Spiller dräi vun deene véier Turnéier gewënnt, nennt een dat e Small Slam.

E Golden Slam gëtt inoffiziell de Gewënn vun alle véier Grand-Slam-Turnéier an den Tournoi bei den Olympesche Spiller genannt. Bis elo ass et just der Tennisspillerin Steffi Graf 1988 gelongen.

Um Spaweck 

Tennisturnéier